Handelshøyskolen BI

Handelshøyskolen BI, opprinnelig Bedriftsøkonomisk Institutt, er en norsk privat vitenskapelig høgskole som driver utdanning og forskning hovedsakelig innen bedrifts- og samfunnsøkonomi, markedsføring, strategi, ledelse og administrasjon. BI er organisert som en selveiende stiftelse hvis formål ene og alene er undervisning og forskning. Med over 20.000 studenter har BI hovedcampus i Nydalen i Oslo, og regionale campus i Bergen, Trondheim og Stavanger. BI har over flere år vært rangert som Norges beste handelshøyskole av Financial Times European Business School Ranking. BI deltar også i flere av Financial Times sine del-rangeringer, Executive MBA, Executive Education og Masters in Management. Historie Handelshøyskolen BI ble grunnlagt av Finn Øien 1. juni 1943 som en privat aftenskole i «handels- og kontorfag». Sammen med sin partner, Jens Rosef, hadde Finn Øien ansvaret for administrasjon, undervisning og tidsskrifter, mens Rosef var ansvarlig for konsulentavdelingen i regnskap og revisjon. Året etter kom Nils Skott inn som en tredje eier, med ansvar for rasjonaliseringsavdelingen. 1943–1979 Det første kurset i bedriftsøkonomi på BI ble gjennomført på kveldstid og gikk over tre måneder. Fra 1946 etablerte skolen økonomistudiet som gikk på dagtid over to år. BI utviklet seg som leverandør av korte, selvstendige kurs innen regnskap, industribokføring, maskinbokføring og bedriftsstatistikk. I 1968 ble BI omorganisert fra et privateid aksjeselskap til en selveiende stiftelse. I 1969 vedtok Stortinget å gi BI statsstøtte. På 60-tallet og begynnelsen av 70-tallet var hele det høyere utdanningssystemet i Norge under utvikling. Det var en stor økning i antall studenter og det ble etablert en rekke distriktshøyskoler. På 60- og 70-tallet etablerte BI et regionalt nettverk av lokale skoler med tilbud om studier i bedriftsøkonomi. 1980–2000 På 80-tallet var det stor etterspørsel etter økonomisk-administrativ utdanning i Norge. BI opplevde en stor økning i studenter og omsetningen ble tidoblet. I 1986 søkte mer enn 12.000 om å få studere bedriftsøkonomi ved BI. På 80-tallet ønsket ledelsen å utvikle BI som en vitenskapelig høyskole. Akademisering og effektivisering var viktige stikkord, og i 1983 ble BIs første professorer ansatt. Forskningsaktiviteten ble styrket i denne perioden. I 1985 vedtok BI å opprette et nasjonalt nettverk av lokale avdelinger, og de tidligere samarbeidsskolene ble enten lagt ned eller innlemmet i BIs organisasjon. Samme år fikk BI retten til å tildele siviløkonomtittelen, noe som var av stor betydning for BIs anerkjennelse som handelshøyskole. På 90-tallet var ambisjonen å gjøre BI til en ledende handelshøyskole i Europa. I 1993 etablerte BI sitt doktorgradsprogram i samarbeid med Universitetet i Oslo og Handelshøjskolen i København. Senere etablerte BI utdanningstilbud i Shanghai i Kina, og i 2000 gjorde skolen det samme i Litauen. 2001 → I 2005 ble BIs studiesteder i Sandvika, Schous plass og Ekeberg samlet i nytt campus i Nydalen, Oslo. Samtidig ble det besluttet å spisse BIs fagretninger rundt bedrifts- og samfunnsøkonomi, markedsføring, strategi, ledelse og administrasjon. Antall studiesteder gikk ned fra tolv til tre. Bachelorprogrammene ble også redusert, fra 19 til 13 program, og Master of Science-programmene fra 8 til 5. I 2014 ble BI den første handelshøyskolen i Norge med de tre største internasjonale akkrediteringene, EQUIS, AACSB og AMBA. Med det ble BI blant den ene prosenten handelshøyskoler i verden som kan titulere seg som en såkalt «Triple Crown»-skole. I 2022 ansatte BI finske Karen Spens som ny rektor. Hun ble med det BIs første kvinnelige og internasjonale rektor. Akkrediteringer European Quality Improvement Systems (EQUIS) The Association to Advance Collegiate Schools of Business (AACSB) The Association of MBAs (AMBA) Skoler som har disse tre akkrediteringene kalles for «Triple Crown»-skoler. Andre akkrediteringer Akkreditering som vitenskapelig høyskole av Nasjonalt organ for kvalitet i utdanningen (NOKUT) Online Course Certification System (EOCCS) Studier Studietilbud Handelshøyskolen BI leverer utdanning på alle nivåene, bachelor, mastergrad, doktorgrad og etter- og videreutdanning. Utdanningen dekker fagområdene økonomi, finans, ledelse, markedsføring, kommunikasjon, HR, eiendom, jus, data og digital business. BI tilbyr også et MBA-program i samarbeid med Fudan University School of Management, Kina. Studentforening BISO, BI Student Organisation, er studentforeningen for alle studenter på BI. BISO utvikler studentpolitikk og jobber for viktige studentsaker. De representerer studentene i en rekke samarbeidsfora med BI, og de gjennomfører velferdstiltak og arrangementer som bedriftspresentasjoner, sosiale arrangementer og Fadderullan ved studiestart. BISO har flere linjeforeninger, samt forskjellige interesseutvalg. I tillegg er BISO deleier i StudConsult, ett konsulentselskap drevet av studenter med tilknytning til Handelshøyskolen BI. Institutter og forskningssentre Institutter BI har organisert sin faglige virksomhet i ni institutter: Institutt for datavitenskap og analyse Institutt for finans Institutt for kommunikasjon og kultur Institutt for ledelse og kommunikasjon Institutt for markedsføring Institutt for regnskap, revisjon og foretaksøkonomi Institutt for rettsvitenskap og styring Institutt for samfunnsøkonomi Institutt for strategi og entreprenørskap BIs forskningssentre BI har etablert en rekke forskningssentre knyttet til instituttene for å ivareta kunnskapsutvikling innen utvalgte sektorer og temaer: Anvendt makroøkonomi og råvarepriser (CAMP) Asset Pricing Research Byggenæringen Corporate Governance Research (CCGR) Creative Industries (BI:CCI) Eksperimentelle studier Forskning på husholdningsfinans og makroøkonomi Helseledelse Senter for internett og samfunn Simula@BI Rektorer Finn Øien (1943–1975) Gerson Komissar (1975–1981) Jørgen Randers (1981–1989) Peter Lorange (1989–1993) Leif Frode Onarheim (1993–1997) Torger Reve (1997–2005) Tom Colbjørnsen (2006–2014) Inge Jan Henjesand (2014–2022) Karen Spens (2022–) Kjente Alumni Ole Robert Reitan Kronprinsesse Mette Marit Isabelle Ringnes Svein Richard Brandtzæg Johan Johannson Elisabeth Grieg Stein Marius Varner Thina Saltvedt Morten Borge Sumeet Singh Patpatia Eilert Hanoa Geir Karlsen Petter Stordalen Magnus Reitan Olav Nils Sunde Arne Hjeltnes Gerhard Helskog Harald Rønneberg Olaf Henning Thommessen Petter Johannessen Truls Svendsen Tina Bru Fotnoter Referanser Eksterne lenker Offisielt nettsted (en) Handelshøyskolen BI – kategori av bilder, video eller lyd på Commons Handelshøyskolen BI på Facebook Handelshøyskolen BI på X (tidligere Twitter) (no) Handelshøyskolen BI (no) Studentforeningen ved Handelshøyskolen BI i Oslo Arkivert 10. februar 2009 hos Wayback Machine. (no) BI Studentsamfunn Arkivert 3. april 2007 hos Wayback Machine. (no) Studconsults nettsted